পানকৌড়ি-শ্রেণীর ডাইভিং বোট

পানকৌড়ি-শ্রেণি হলো বাংলাদেশে নির্মিত অত্যাধুনিক ডাইভিং বোটের শ্রেণি যা বাংলাদেশ নৌবাহিনী কর্তৃক ব্যবহৃত হয়। খুলনা শিপইয়ার্ড লিমিটেড কর্তৃক দেশীয় প্রযুক্তিতে তৈরি এই বোটগুলো ডাইভিং অপারেশন, তল্লাশি ও উদ্ধার অভিযান, সামুদ্রিক গবেষণা, মেরামত ও রক্ষণাবেক্ষণ এবং প্রশিক্ষণে গুরুত্বপূর্ণ ভূমিকা পালন করে। এই বোটগুলোর অন্তর্ভুক্তি বাংলাদেশ নৌবাহিনীর সক্ষমতা বৃদ্ধি করেছে এবং দেশের সামুদ্রিক নিরাপত্তা রক্ষায় অবদান রাখছে।

সক্ষমতা ও ব্যবহার:

পানকৌড়ি-শ্রেণির ডাইভিং বোটগুলো বহুমুখী কার্যক্রমে অংশগ্রহণের জন্য বিশেষভাবে নকশা করা হয়েছে। এর প্রধান কার্যাবলীর মধ্যে রয়েছে:

* ডাইভিং অপারেশন সমর্থন: নৌবাহিনীর ডুবুরিদের অভিযান পরিচালনায় প্রয়োজনীয় সরঞ্জাম, নিরাপত্তা এবং একটি স্থিতিশীল প্ল্যাটফর্ম প্রদান করা।

* ডাইভিং চিকিৎসা সহায়তা: জরুরি পরিস্থিতিতে ডুবুরিদের জন্য ডিকম্প্রেশন চেম্বার সুবিধাসহ প্রয়োজনীয় চিকিৎসা সহায়তা নিশ্চিত করা।

* প্রশিক্ষণ সহায়তা: নৌবাহিনীর ডুবুরিদের উন্নত ও কার্যকর প্রশিক্ষণ প্রদানে সহায়তা করা।

* নৌবাহিনীর সার্বিক অপারেশনাল সহযোগিতা: বিভিন্ন সামুদ্রিক অভিযানে সহায়তা প্রদান এবং নৌবাহিনীর সামগ্রিক কার্যক্রমে অবদান রাখা।

মানবিক সহায়তা ও দুর্যোগ প্রতিক্রিয়া:

সামরিক কার্যক্রমের পাশাপাশি, এই ডাইভিং বোটসমূহ মানবিক সহায়তা ও দুর্যোগ প্রতিক্রিয়া কার্যক্রমেও সক্রিয় ভূমিকা পালন করে। প্রাকৃতিক দুর্যোগকালীন সময়ে উদ্ধার অভিযান পরিচালনা এবং দুর্যোগ পরবর্তী ত্রাণ তৎপরতায় দ্রুত পৌঁছানোর সক্ষমতা এই জাহাজগুলোকে দুর্যোগ ব্যবস্থাপনা কার্যক্রমে অপরিহার্য করে তুলেছে।

পানকৌড়ি-শ্রেণির ডাইভিং বোটসমূহ বাংলাদেশ নৌবাহিনীর অপারেশনাল সক্ষমতা এবং সামুদ্রিক নিরাপত্তা জোরদারে উল্লেখযোগ্য অবদান রাখছে।

## ইতিহাস

বাংলাদেশ নৌবাহিনীর জন্য পানকৌড়ি-শ্রেণির ডাইভিং বোট নির্মাণ একটি গুরুত্বপূর্ণ মাইলফলক, কারণ এটি খুলনা শিপইয়ার্ড লিমিটেড-এ নির্মিত ডাইভিং প্রযুক্তি সমৃদ্ধ জাহাজ। এর নির্মাণ ইতিহাস নিম্নরূপ:

পানকৌড়ি-শ্রেণির ডাইভিং বোট নির্মাণের প্রেক্ষাপট:

* বাংলাদেশ সরকার সশস্ত্র বাহিনীর দীর্ঘমেয়াদী আধুনিকায়ন পরিকল্পনার অংশ হিসেবে দেশীয় ও বৈদেশিক উৎস থেকে সমর সরঞ্জাম সংগ্রহ বৃদ্ধির সিদ্ধান্ত গ্রহণ করে। এর ফলস্বরূপ, বাংলাদেশ নৌবাহিনীর সামুদ্রিক ও উপকূলীয় অঞ্চলে ডুবুরিদের অপারেশন এবং প্রশিক্ষণে সহায়তা, ডাইভিং ট্রিটমেন্টসহ নৌবাহিনীর সার্বিক অপারেশনাল কার্যক্রমে সহায়তার জন্য ডাইভিং বোটের প্রয়োজনীয়তা অনুধাবন করা হয়।

নির্মাণ প্রক্রিয়া ও সময়রেখা:

* নির্মাণাদেশ: ৯ জুন, ২০২১ তারিখে বাংলাদেশ নৌবাহিনীর অধীনস্থ খুলনা শিপইয়ার্ড লিমিটেড এবং প্রতিরক্ষা ক্রয় মহাপরিদপ্তরের মধ্যে ৩টি ডাইভিং সাপোর্ট ভেসেল জাহাজ নির্মাণ সংক্রান্ত চুক্তি স্বাক্ষরিত হয়।

* ভিত্তিপ্রস্তর স্থাপন (কিল লেয়িং): ১০ জুন, ২০২১ তারিখে তৎকালীন খুলনা নেভাল এরিয়া কমান্ডার রিয়ার এডমিরাল আশরাফুল হক চৌধুরী, এনডিইউ, এএফডব্লিউসি, পিএসসি খুলনা শিপইয়ার্ড প্রাঙ্গনে এক অনুষ্ঠানে কিল লেয়িং এর মাধ্যমে নির্মাণ কাজের আনুষ্ঠানিক সূচনা করেন। উদ্বোধন অনুষ্ঠানে ফ্লোটিলা ওয়েস্টের তৎকালীন কমান্ডার কমডোর আবদুল্লাহ আল মামুন চৌধুরী, খুলনা শিপইয়ার্ডের তৎকালীন ব্যবস্থাপনা পরিচালক কমোডর এম শামসুল আজিজ- এনজিপি, পিএসসি-বিএন, এর সভাপতিত্বে উক্ত অনুষ্ঠানে প্রতিষ্ঠানটির জিএমবৃন্দ ছাড়াও উর্ধ্বতন সামরিক ও বেসামরিক কর্মকর্তাগণ উপস্থিত ছিলেন।

* নকশা ও প্রযুক্তি সরবরাহ: জাহাজ নির্মাণে সম্পূর্ণ দেশীয় নকশা ও প্রযুক্তি ব্যবহৃত হয়।

* পরামর্শদাতা: দেশীয় প্রতিষ্ঠান মেরিন হাউজ লিমিটেড জাহাজের নকশা সংক্রান্ত পরামর্শদাতা হিসেবে কাজ করে।

* তদারকি ও মান নিশ্চিতকরণ: দেশীয় আরেক প্রতিষ্ঠান পিয়ারলেস ভেঞ্চার লিমিটেড জাহাজ নির্মাণকালীন সময়ে তদারকি, মান নিশ্চিতকরণ এবং প্রয়োজনে উপকরণ সরবরাহ করে।

* নির্মাণ মান: আন্তর্জাতিক খ্যাতিসম্পন্ন ফ্রান্স ভিত্তিক ক্লাসিফিকেশন সোসাইটি ব্যুরো ভেরিটাস (বিভি) এর নীতিমালা অনুসরণ করে জাহাজটি নির্মিত হয়।

* নামকরণ: বাংলাদেশ নৌবাহিনীর ডাইভিং বোটের নাম পানকৌড়ি, গাংচিল এবং মাছরাঙ্গা রাখার প্রধান কারণগুলো হলো এর প্রতীকী অর্থ, দক্ষতা ও নির্ভুলতা, এবং নৌবাহিনীর ঐতিহ্যবাহী নামকরণ রীতি অনুসরণ। পানকৌড়ি, গাংচিল এবং মাছরাঙ্গা সমুদ্রগামী পাখি, যা সমুদ্রের সঙ্গে ওতপ্রোতভাবে জড়িত, ঠিক যেমন একটি ডাইভিং বোটের কাজ পানির গভীরে। পানকৌড়ি, গাংচিল এবং মাছরাঙ্গা পাখির শিকার ধরার দক্ষতা যেমন তার তীক্ষ্ণতা ও দ্রুততার পরিচায়ক, তেমনি ডাইভিং বোটগুলোকেও পানির নিচে নিখুঁত ও দ্রুততার সাথে কাজ করতে হয়। এছাড়াও, বাংলাদেশের নৌবাহিনীতে প্রায়শই দেশের নদ-নদী, পাখি বা প্রাণীর নামে জাহাজের নামকরণ করা হয়, যা পানকৌড়ি, গাংচিল এবং মাছরাঙ্গা নামের ক্ষেত্রেও প্রতিফলিত হয়েছে। এই নামকরণ বোটের কার্যকারিতা এবং দেশের ঐতিহ্যের সঙ্গে সামঞ্জস্যপূর্ণ।

* অভিষেক: নির্মাণকাজ শেষে ২০২৩ সালের ১০ ডিসেম্বর ডাইভিং বোট পানকৌড়ি জাহাজটিকে আনুষ্ঠানিকভাবে পানিতে ভাষানো হয়।
 
* অভিষেক: নির্মাণকাজ শেষে ২০২৪ সালের ২৮ ফেব্রুয়ারী ডাইভিং বোট গাংচিল জাহাজটিকে আনুষ্ঠানিকভাবে পানিতে ভাষানো হয়।

কমিশন লাভ:

২৬ জুন, ২০২৫ তারিখে বাংলাদেশ নৌবাহিনীর আধুনিকীকরণ এবং ত্রিমাত্রিক সক্ষমতা বৃদ্ধির অবিচ্ছেদ্য অংশ হিসেবে তিনটি দেশীয় প্রযুক্তিতে নির্মিত ডাইভিং বোট পানকৌড়ি, গাংচিল এবং মাছরাঙা নৌবহরে যুক্ত হয়। খুলনা নেভাল বার্থে এক বর্ণাঢ্য কমিশনিং অনুষ্ঠানে তৎকালীন বাংলাদেশ নৌবাহিনী প্রধান এডমিরাল মোহাম্মদ নাজমুল হাসান, ওএসপি, এনপিপি এনডিসি, এনসিসি, পিএসসি প্রধান অতিথি হিসেবে উপস্থিত থেকে বোটগুলোর অধিনায়কদের হাতে কমিশনিং ফরমান তুলে দেন এবং নৌবাহিনীর ঐতিহ্যবাহী রীতি অনুযায়ী আনুষ্ঠানিকভাবে নামফলক উন্মোচন করেন। 

এই গুরুত্বপূর্ণ অনুষ্ঠানে সামরিক ও বেসামরিক উচ্চপদস্থ কর্মকর্তাগণ, বীর মুক্তিযোদ্ধা, নৌবাহিনীর কর্মকর্তা ও নাবিকবৃন্দ এবং আমন্ত্রিত অতিথিবৃন্দ উপস্থিত ছিলেন।

এই নবনির্মিত ডাইভিং বোটসমূহ নৌবাহিনীর অপারেশনাল সক্ষমতা বৃদ্ধিতে গুরুত্বপূর্ণ ভূমিকা রাখবে এবং এটি বাংলাদেশের নিজস্ব প্রযুক্তিগত সক্ষমতা ও প্রতিরক্ষা শিল্পে অগ্রগতির একটি উজ্জ্বল দৃষ্টান্ত।

## বৈশিষ্ট্য ও যান্ত্রিক কাঠামো

পানকৌড়ি-শ্রেণির ডাইভিং বোট দেশের সমুদ্রসীমা সুরক্ষায় নিয়োজিত একটি গুরুত্বপূর্ণ সম্পদ। এই শ্রেণীর প্রতিটি জাহাজের উল্লেখযোগ্য বৈশিষ্ট্যগুলো নিচে উল্লেখ করা হলো:

* দৈর্ঘ্য: 

* প্রস্থ: 

* গভীরতা: 

* ড্রাফট: 

* ওজন: ২৬০ টন 

* সদস্য: 

* গতিবেগ: 

* অভিযান পরিচালনা সক্ষমতা: ৭ দিন 

* পরিসীমা: 

* সহায়ক নৌযান: ১টি রিজিড হাল ইনফ্লেটেবল বোট 

প্রপালশন সিস্টেম:

* ২টি  ক্যাটারপিলার ডিজেল ইঞ্জিন

* ২টি  ক্যাটারপিলার ডিজেল জেনারেটর

সেন্সর এবং কার্যপদ্ধতি: 

* ১টি ফুরুনো ডিআরএস৪ডব্লিউ র‍্যাডার (জাপান)

* ১টি ফুরুনো এফএআর-৩৩২০ চার্ট র‍্যাডার (জাপান)

* ১টি ফুরুনো নেভিগেশনাল ইকো সাউন্ডার এফই-৭০০

* ১টি সাউন্ড ভেলোসিটি প্রোফাইলার (যুক্তরাজ্য)

* ১টি চৌম্বকীয় কম্পাস (জাপান)

* ১টি জিপিএস রিসিভার (ফুরুনো)

* ১টি ইকো সাউন্ডার (কোডেন)

* ১টি রাডার অ্যাঙ্গেল ইন্ডিকেটর

* ১টি ভিএইচএফ সেট (আইকম)

* ১০টি ভিএইচএফ ওয়াকিটকি সেট (আইকম/মটোরোলা)।

## রণসজ্জা

দুর্যোগ ও শান্তি কালীন সময়ে সহায়ক ভূমিকায় নিয়োজিত এই জাহাজসমূহে রয়েছে:
* ৪টি সিআইএস-৫০ ১২.৭ মিমি বিমান-বিধ্বংসী মেশিনগান;
* এছাড়াও যুদ্ধকালীন বিশেষ পরিস্থিতিতে জাহাজটিতে ৬টি ভূমি থেকে আকাশে উৎক্ষেপণযোগ্য বিমান বিধ্বংসী ক্ষেপণাস্ত্র কিউডব্লিউ-২ ম্যানপ্যাড মোতায়েন করা যায়।

## জাহাজসমূহ
;

## তথ্যসূত্র

বিষয়শ্রেণী:বাংলাদেশ নৌবাহিনীর টহল জাহাজ
বিষয়শ্রেণী:টহল জাহাজের শ্রেণি
বিষয়শ্রেণী:বাংলাদেশে নির্মিত জাহাজ